AlexejDobrolubov/national_council_slovak_2010 huggingface dataset:
35. schôdza NR SR - 3.deň - A. dopoludnia
Dátum: 2025-05-29
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

12. Ďakujem veľmi pekne, pán kolega, že ste pochválili kroky vlády, čo sa týkalo napríklad šrotovného, lebo myslím si, že stále, keď sme boli vo vláde, sme dokázali promptne a šikovne zareagovať na veci, ktoré sa diali na trhoch. Nemyslím a nesúhlasím s vami, že sme mali už od januára tu diskutovať o kurzarbeite, lebo kurzarbeit je veľmi, veľmi teda už dávno schválené opatrenie, o ktorom všetci vieme, ako prebieha a tak ďalej. Ja si to pamätám ešte z bývalého obdobia, ešte keď my sme boli vo vláde, takže je to známe opatrenie a diskutovať o tom štyri mesiace, si myslím, že neviem či, či je to v poriadku, ale dobre, môžme. Myslím si, že dávame k nemu nové opatrenie a toto opatrenie je jednoduché a zrozumiteľné. A to, že hovoríte, že sme mali reagovať v januári, pán kolega, no v januári sme ešte nevedeli, že či budú clá. Dokonca ani dneska ešte nevieme, ako tie clá sa budú vyvíjať a myslím si, že ideme v predstihu, lebo, ako ste počuli, ráno pán Richter tiež nám povedal na výbore, že vlastne bolo schválené, že o tom bude rozhodovať kongres. Čiže kongres musí zasadnúť a až potom prídu všetky tie veci a ja si myslím, že vláda má dosť času na to, aby, aby tie opatrenia prispôsobila tak, aby tie škody na našom trhu boli čím menšie. A dúfajme, že sa nám to podarí, lebo nie sme osamotení, bude sa to týkať celej Európskej únie a uvidíme, ako zareaguje Európska únia, aké dá opatrenia a či je vôbec na to pripravená, pretože vidím, že my na Slovensku sa pripravujeme, ale zatiaľ som nepočula, aby Európska únia sa nejakým spôsobom na to pripravovala, okrem toho, že vyjednáva o clách. Ďakujem.
39. schôdza NR SR - 14.deň - A. dopoludnia
Dátum: 2025-09-30
Poslanec: Valášek, Tomáš (PS)
Druh vystúpenia: Vystúpenie s faktickou poznámkou

Pán poslanec Galek, vďaka, že sa vraciaš k tej nelegálnej povahe tohto prílepku. Ja dodám, že prílepok bol nielen nelegálny, ale to, že bol, spôsob, alebo predložený tak, ako bol, má aj ten perverzný následok, že vlastne k nemu neprebehla žiadna odborná debata. On pristál v hospodárskom výbore, so všetkou úctou k členom hospodárskeho výboru, toto malo byť v brannobezpečnostnom výbore, kde sa aj posudzoval pôvodný zákon 150 o tých branných zálohách a kde aj sa hovorilo o motiváciách a iných veciach, o tom, ako tie branné zálohy majú fungovať. Teraz robíme úplne neplánovaný, neavizovaný zásah do systému, ktorý je doslova len pár mesiacov starý a ani len si nemá koalícia tú úctu to prehnať tým správnym výborom, kde to malo byť. Ja opakujem, niektoré veci sú rutinné na prvý pohľad, opäť, zníženie vzdelanostných kritérií pre záujemcov o zálohy sa zdá byť v pohode, zníženie toho motivačného príspevku vôbec nemusí byť v pohode, nemáme ani potuchy, ako to ovplyvní záujem ľudí o tie zálohy a pripomínam, že bez záloh sú naše ozbrojené sily zhruba len polovičaté, tak to poviem. V každom prípade každého väčšieho ozbrojeného konfliktu sa aktívne sily spoliehajú na to, že do niekoľko dní, prípadne týždňov nastúpia do akcie zálohy, ktoré my v tomto čase, v tomto momente, dámy a páni, jednoducho nemáme, nemáme ich fungujúce, nemáme ich zďaleka v dostatočnom počte. Jediné, alebo jedna z veľmi mála dobrých vecí, čo vznikla z dielne ministra Kaliňáka, je práve tento systém záloh a my ho ideme mirnix-dirnix pár mesiacov po zavedení tohto systému, bez odbornej debaty o výbere meniť. Ja absolútne netuším, opäť, aké to bude mať dopad na záujem, ako to ovplyvní regrutáciu, čo to bude znamenať pre bezpečnosť našich ozbrojených síl, nič z toho nevieme a ideme o tom doslova o pár hodín hlasovať. Toto sa mi zdá byť že diletantské a absurdné.
39. schôdza NR SR - 14.deň - A. dopoludnia
Dátum: 2025-09-30
Poslanec: Valášek, Tomáš (PS)
Druh vystúpenia: Vystúpenie s faktickou poznámkou

Kolega Hargaš, položil si asi rétorickú otázku, že čo majú spoločné národné obranné sily s energopomocou. Ale aj tak si zaslúži odpoveď, aj keď je rétorická. Odpoveď je nič. Ten zákon, alebo ten prílepok je z časti konsolidačný, ale keby aj toto bol ten argument, tak sa sekli asi o štyri dni, lebo konsolidačný balík sme dorokovali minulý štvrtok. Ak to chceli k niečomu prilepiť, ta si viem s oboma prižmúrenými očami ešte povedať že OK. A ten skončil minulý štvrtok dámy a páni s koalície. Energopomoc skutočne nemá absolútne spoločné, nič spoločné s tým, čo tam prilepil minister Kaliňák. A teraz k tomu čo si sa pýtal Jano, poslanec Hargaš. Že čo je v ňom. Je to kombinácia rutinných opráv toho zákona, relatívne nového zákona o zálohách, ktoré mohli úplne pokojne počkať a prejsť riadnym legislatívnym konaním a mohli sme ich sfúknuť niekedy koncom tohto roka. A potom sú tam skutočne konsolidačné opatrenia, konkrétne škrtáme, alebo sprísňujú sa kritériá na udelenie toho motivačného príspevku, ktorý motivuje ľudí k tomu aby vstupovali do záloh a sprísňuje sa dokonca škrtá sa ten príspevok, ktorý potom platíme ľuďom, keď už sú v zálohách za to že prispievajú, chodia na tie retréningy, alebo chodievajú, prispievajú k akciám a iniciatívam aktivitám ozbrojených síl. Úprimne? Toto by nás malo vytočiť ešte viac, ako tá povaha toho ako to prilepili, lebo sú to zlé rozhodnutia. Tie zálohy sú jedna z mála dobrých vecí, čo táto vláda urobila, stál som tam za tým pultom, keď sme to schvaľovali pred pár mesiacmi a pochválil som ministra. A nerobím to rád, ani často. Pochválil som ho za to, že to schválil, tie zálohy treba a sú aj ešte väčších úspechom, ako on možno v tom čase očakával. Tým zálohám sa darí v nemalej miere práve pre to, že tie motivačné prostriedky sú nastavené dobre. Poviete mi, prišla konsolidácia, fajn, ale keby pán minister bol býval urobil trošku, predstavil nejaký plán, povedal by čo sú priority a čo je v tomto vata. Tam mohol škrtať vo vate a nie v tom čo jediné v tých ozbrojených silách funguje, zaťal do živého, pretože nemá premyslené kde chce míňať a čo má byť vatou, zobral z toho posledn
33. schôdza NR SR - 14.deň - B. popoludní
Dátum: 2025-04-15
Poslanec: Valášek, Tomáš (PS)
Druh vystúpenia: Vystúpenie s faktickou poznámkou

86. Vďaka za tvoje slová, Lucia. Z tej reakcie vládnych poslancov a poslankýň na ne je úplne zrejmé, že tu sa fakt stretávajú dva svety. Odznelo tu zo strany vládnych poslancov a poslankýň, že v podstave iba zvolení poslanci a ideálne iba tí z vládnej koalície majú právo prejavovať politické názory. Ak tak robia občianske združenia, či formou zhromaždení či inak, ide slovami pána Farkašovského o aktivitu na hrane zákona. Ak opozícia slušne, odborne a legitímne skritizuje návrh zákona, tak ako si urobila ty, Lucia, pred pár minútami, tak ide o provokáciu slovami pána poslanca Jarjabka, ktorá dobre že tu nespúšťa štátny prevrat. Toto samé osebe je nebezpečné, pretože v podstate podsúvate, že len vy máte monopol povedať, čo sa v politike môže robiť, čo sa nemôže robiť. Ale viete, čo ma uráža ešte viac? Že ste vo vašej honbe za čarodejnicami pripravení hodiť cez palubu aj organizácie, ktoré nerobia nič iného, nič iného len to, že suplujú zlyhávajúci štát. Mám tu pred sebou list z Asociácie hospicovej a paliatívnej starostlivosti Slovenska, to sú ľudia, ktorí sa starajú o nevyliečiteľne chorých, ľudí bez domova, deti, ktorých štát jednoducho zanechal napospas svojmu osudu, pretože po štrnástich rokoch vlády SMER-u tu máme nemocnice, v ktorých sa darí akurát tak švábom, okej? A tu sú organizácie, mimovládne organizácie, ktoré sa snažia suplovať prácu, ktorú by mal za normálnych okolností robiť štát, a vy kašlete ešte aj na ne, pretože ste si povedali, že vy a jedine vy budete mať monopol rozhodovať, čo sa môže z občianskych združení alebo z tejto platformy robiť. A to, že ste pripravení hodiť cez palubu politickým organizu... alebo politicky zamerané organizácie, je hlboko nedemokratické, ale to, že ste pripravení hodiť cez palubu aj ľudí, čo pomáhajú umierajúcim, to je škandál a hanba vám.
33. schôdza NR SR - 14.deň - B. popoludní
Dátum: 2025-04-15
Poslanec: Valášek, Tomáš (PS)
Druh vystúpenia: Vystúpenie s faktickou poznámkou

44. Pán poslanec Farkašovský, ani vo sne by mi nenapadlo, že budem mať to šťastie, že zopakujete naše argumenty z debaty v podstate komplet v celom znení. Vďaka vám mala verejnosť možnosť vypočuť si argumenty proti tomuto nezmyselnému zákonu hneď dvakrát, takže vám dodatočne za tú, za tú šancu ďakujem a dodávam rovnako, ako som vám povedal v tej televíznej diskusii, na ktorú ste sa vo svojej rozprave opakovane odkázali, že nie, neprináleží vám právo rozhodovať sa len preto, že ste vyhrali voľby, čo môžu a nemôžu občianske združenia či občania hovoriť, koľkokrát sa môžu stretávať, že je okej písať listy, ale nie je okej robiť zhromaždenie a možné je, okej, robiť jedno zhromaždenie, ale nie je okej robiť opakované zhromaždenia. To všetko, pán poslanec, sú práva ľudí, ktoré sú im dané ústavou. Pripomínam, že tá istá ústava, ktorú ste citovali, hovorí úplne jasne, že každý môže konať, čo nie je zákonom zakázané, tie organizácie, tí ľudia, tí občania si len úplne mierumilovne prejavujú svoje práva. A ja viem, že vám je to nepohodlné, ja viem, že je vám to nepríjemné, ja viem, že sa to zle počúva, keď vám vyhadzujú na oči, ako tuto ako šafárite s bezpečnosťou a budúcnosťou tejto krajiny, ale to zo žiadnej z ich aktivít nerobí niečo, čo je na hrane zákone, ako ste opakovane a zlomyseľne, vyslovene zlomyseľne povedali. Snažíte sa tým kriminalizovať niečo, čo je len úplne bežné alebo úplne bežný prejav občanov využívajúcich svoje práva a chcem, aby jasne odznelo, že nie, na toto nemáte nárok, nemáte ho ani z ústavy a pevne verím, že vám tento zákon neprejde.
33. schôdza NR SR - 14.deň - B. popoludní
Dátum: 2025-04-15
Poslanec: Valášek, Tomáš (PS)
Druh vystúpenia: Vystúpenie s faktickou poznámkou

30. Odznelo tu od pána spravodajcu, taký povzdych to asi bol, že je veľký problém, že okolité krajiny nevedia prijať takúto právnu úpravu. Právnu úpravu, pripomínam, šikanujúcu občianske združenia. Ja hovorím, chvalabohu, že s tým okolité krajiny a vlády majú problém. Ony totiž s výnimkou toho spomínaného Maďarska okolité vlády v regióne považujú za absolútnu samozrejmosť, že občania majú svoje práva, že majú svoje názory a že majú svoje názory, ktoré sa vám občas nebudú páčiť a že majú ústavou garantovanú možnosť tieto práva vyjadriť aj listom, aj verejným zhromaždením a že majú dokonca tú ústavou garantovanú možnosť združovať sa do občianskych združení, keď zistia, že v tom nie sú samy a že ich je viacero, ktoré vnímajú skrivodlivosti či nepravosť tejto vlády rovnako a podobne. A ja rozumiem tomu, že vo vašom svete sa takéto veci netolerujú. Vo vašom svete majú mať ľudia pri moci pokoj od otravných novinárov, ktorí sa pýtajú nepríjemné otázky, majú mať pokoj od ľudí a otravných občanov, ktorí vám vyčítajú prešľapy a vyčítajú chyby a vyhadzujú na oči svoju nespokojnosť s vašou správou tejto krajiny. Ale, dámy a páni, takto funguje demokracia. Preto musíme každých pár rokov skladať účty voličom a preto majú občania právo aj počas tých štyroch rokov, či ako dlho to volebné obdobie bude trvať, vyjadriť svoju nespokojnosť opäť či zhromaždením sa, či nejakými listami k nám, a to z toho nerobí lobing, to z toho robí len a len svoje ústavou garantované právo alebo možnosť prejaviť svoj názor a svoju nespokojnosť s touto vládu. A sú len dve vlády v okolitom regióne, ktoré to vidia inak, už spomínané Maďarsko a už aj samotným navrhovateľom spomínané Rusku. Preto nie, neprestaneme nazývať tento zákon ruský zákon, sedí to do bodky, to, čo vás spája, Orbána, Putina a premiéra Fica, je nenávisť voči všetkému, čo v politike nekontrolujú.
33. schôdza NR SR - 2.deň - A. dopoludnia
Dátum: 2025-03-26
Poslanec: Valášek, Tomáš (PS)
Druh vystúpenia: Vystúpenie s faktickou poznámkou

10. Jasne, pán predseda, veď ja to nerozporujem, nepripísal som pánu ministrovi nekonzistentnosť v tejto otázke, on nie je zodpovedný za to stiahnutie, to urobil niekto iný. Úprimne netuším, o akej zmluve pani Radičová hovorila. Môžem vychádzať len z toho, že išlo o tradičnú, že status of forces agreement, to je tá zmluva, ktorá upravuje, že na základe čoho, akých zákonov a aký vzťah k miestnym autoritám a aký vzťah k veleniu a NATO majú naše sily, keď tam pôsobia, ale to, samozrejme, je niečo, čo sa dá hravo predĺžiť, to samo osebe nie je dôvodom na zrušenie misie. Ak neuviedla žiadne, nazvem to veľkolepo, že geopolitické alebo bezpečnostné dôvody v tej dôvodovej správe, tak to je chyba. Kritizujem ju rovnako tak, ako by som kritizoval absenciu takých argumentov v prípade terajšieho legislatívneho návrhu. Vďaka.
23. schôdza NR SR - 11.deň - A. dopoludnia
Dátum: 2024-12-10
Poslanec: Valášek, Tomáš (PS)
Druh vystúpenia: Vystúpenie s faktickou poznámkou

16. Vďaka, len veľmi krátka reakcia na pána predsedu Glücka. Veď ja súhlasím, medzi nami nie je rozdiel v tom, či je ten problém reálny a či ho treba riešiť, ale možno v tej poslednej veci rozdiel je. Dodávam, že už teraz sú právne spôsoby a prostriedky, ako nasadiť ozbrojené sily, keď treba. Tým úmyslom bolo zjednodušiť, spriamočiariť, ak môžem, ten proces nasadzovania, my hovoríme, v princípe sme tiež za, len urobte to skráteným legislatívnym, nech si môžme prebrať následky, ktoré ste nemali čas premyslieť a nebol som presvedčený tými konverzáciami, ktoré som mal, že ste všetky tie možné nežiadané následky premysleli. A opäť, keby to aj neprešlo, my neberieme ozbrojeným silám právo byť nasadení pri ochrane kritickej infraštruktúry, bude to musieť byť robené inak, ako navrhujete, ale táto možnosť na stole stále je, berieme tú zodpovednosť chrániť kritickú infraštruktúru smrteľne vážne, sme pripravení pomôcť aj pri zjednodušení toho procesu, len to urobte aspoň skráteným legislatívnym, nech môžme vychytať všetky tie muchy, ktoré by týmto možným zásahom vznikli. To je jediné.
23. schôdza NR SR - 11.deň - A. dopoludnia
Dátum: 2024-12-10
Poslanec: Valášek, Tomáš (PS)
Druh vystúpenia: Vystúpenie v rozprave

10. Vďaka, kolegovia, kolegyne, nebudem dlho. Chcem vystúpiť krátko. Môžem poprosiť o pozornosť? (Zaznievanie gongu.) Chcem vystúpiť krátko k jednému z tých dvoch pozmeňujúcich návrhov, ktorý sme práve schválili a kvôli ktorému sme aj my zmenili naše hlasovanie k zákonu ako celku zo za na zdrž. Rozumiem, bavíme sa tu o tom pozmeňujúcom návrhu, ktorý by umožňoval ozbrojeným silám byť nasadené pri ochrane kritickej infraštruktúry na ochranu a obranu tejto infraštruktúry. Rozumieme úmyslu predkladateľa. Bavil som sa za posledných 24 hodín o tomto pozmeňováku či s ministrom obrany, či s riaditeľom vojenskej služby, či so šéfkou legislatívy na ministerstve obrany, aj im ďakujem za tú spoluprácu v tomto. Len upozorňujem, že riešime problém, ktorý aj je reálny, sami sme ako hnutie Progresívne Slovensko upozornili na potrebu poctivého a nielen ostražitosti, ale aj potom ochrany a obrany našej kritickej infraštruktúry. Skutočne sa tu množia po celej Európe, po všetkých členských krajinách NATO príklady sabotáže voči kritickej infraštruktúre. Čiže rozumieme tomu úmyslu, len spôsob, ktorý vláda zvolila, považujeme za nešťastný, ideme na to prílepkom. Ideme na to prílepkom, čo z definície znamená, že prilepujeme niečo k nesúvisiacemu zákonu. Tá zmena, ktorú robíme, nie je malá. Pýtal som sa, nepodarilo sa mi dopátrať, čo si o tom napríklad myslí ministerstvo vnútra, pretože ochrana, obrana kritickej infraštruktúry je v prvom rade záležitosťou ministerstva vnútra. Ja rozumiem tomu, že tým asi riešime podstav na ministerstve vnútra a nedostatok policajtov. Pýtam sa, prečo neriešime prioritne podstav policajtov, prečo to riešime a plátame opäť ozbrojenými silami, ktoré majú aj iné povinnosti. Prečo si opäť škriabeme tak trochu ľavou rukou za pravým uchom? Vyzývame vládu, ak to neprejde, predpokladám, že to prejde, ale ak to neprejde, vyzývame vládu, aby predložila riešenie v normálnom, ak treba v skrátenom legislatívnom konaní, nech môžme mať aj debatu o tom, či to riešenie, ktoré predkladá, je proporcionálne, či je primerané a aké bude mať následky, ktoré vláda možno nepremyslela a ktoré sme nemali čas ani my premyslieť vzhľadom na to, že táto vec je na stole doslova len nejakých 48 hodín, možno trošku viac. Opäť, nie je to slovo alebo hlasovanie proti úmyslu, či zlepšiť ochranu kritickej infraštruktúry, či proti tomu zákonu ako celku. Ten zákon napríklad zlepšuje sociálne platové podmienky vojakov, čo má našu plnú podporu v princípe, len namietame proti takémuto predkladaniu pozmeňovákov, takto sa to nerobí. Berme všetci, prosím, poctivú ochranu kritickej infraštruktúry pred sabotážou poctivo, ale pristupujme k nej aj legislatívne poctivo. Toto je náš odkaz týmto hlasovaním. Len toľko som chcel. Vďaka. (Potlesk.)
39. schôdza NR SR - 14.deň - B. popoludní
Dátum: 2025-09-30
Poslanec: Vančo, Branislav (PS)
Druh vystúpenia: Vystúpenie s faktickou poznámkou

Ďakujem pán predseda. Ďakujem Bea. Zahraničná politika tejto vlády je suterén, je to slabošská politika, ktorá nám robí hanbu v Európe, aj po celom svete a zároveň je pre nás bezpečnostným rizikom. To, že nesedia zástupcovia Slovenskej republiky pri rokovaniach, kde sa vytvára nová bezpečnostná architektúra Európy je totálne zlyhanie a je to opakujem, bezpečnostné riziko pre našu krajinu, najväčšie aké sme v histórii Slovenskej republiky tu mali. V tejto hroznej situácii, kedy už je zjavné, že Putin nemá absolútne žiadny záujem o mier, táto vláda nekoná, tvári sa, že sa nič nedeje a že všetko je v poriadku. Pritom je jasné, že sa totálne pomýlili, netrafili do správnych dverí, namiesto toho, aby premiér chodil sa klaňať a podlizovať Putinovi, má rokovať s našimi partnermi, aj preto je dôležité, aby toto uznesenie bolo v tejto Národnej rade a bolo podporené každým a každou poslankyňou, ktorej záleží na bezpečnosti Slovenskej republiky.
39. schôdza NR SR - 10.deň - B. popoludní
Dátum: 2025-09-24
Poslanec: Vančo, Branislav (PS)
Druh vystúpenia: Vystúpenie s faktickou poznámkou

Ďakujem, pán predsedajúci. Ja sa ešte vrátim k tomu akým spôsobom rozhodujú o tom vlastne, že čo má byť v tom, v tom balíčku. Táto vláda na množstvo ministerstvách povyhadzovala kopec kvalitných ľudí, ktorí im mohli povedať ako šetriť. My doteraz nevieme ako budú šetriť na sebe. Vieme o tom, že zlikvidujú touto konsolidáciou definitívne malých živnostníkov, že ožobračujú a budú ožobračovať pracujúcich ľudí, bude ešte väčšia drahota a príde Ficova chudoba. Namiesto toho oni stále rozhadzujú. A ja chápem, že na čo by vlastne platili tých úradníkov, ktorí by im mohli povedať, kde naozaj šetriť, lebo oni šetriť jednoducho nechcú a nevedia. Ešte aj v týchto časoch minister vnútra usporiada deň ministerstva vnútra za 800 tis., čo je absolútne neslýchané a na pozvánku najväčším boldom uvedenie svoje meno, že to vlastne on. Je to z ministerských peňazí, ale vlastne Matúš Šutaj Eštok pozýva na deň ministerstva vnútra, a to je takýmto malým. Hlavné, že Šutaj Eštok je tam pomaly dvadsiatkou. Však robí si iba kampaň. Ale 800 tis. je ešte nič, keď sa bavíme o tom, že kto za to môže. V roku 2019 bola najdrahšia predvolebná kampaň v histórii, možno celej politiky, kedy SMER za 800 mil. robil kampaň, za štátne, a preto to dopadlo tak ako to dopadlo. 800 mil. vyčlenili na to, aby si kúpili voličov v roku 2019. A teraz hovoria o tom, že vlastne môže za to Ódor, že oni musia konsolidovať, lebo bol päť mesiacov vo vláde a vytvoril nejaké menu, nejaké lego kocky.
39. schôdza NR SR - 10.deň - B. popoludní
Dátum: 2025-09-24
Poslanec: Vančo, Branislav (PS)
Druh vystúpenia: Vystúpenie s faktickou poznámkou

Ďakujem, pán predsedajúci. Ďakujem za faktické poznámky kolegyniam a kolegovi. Pani Marcinková, mňa tiež toto neskutočne, neskutočne rozčuľuje, keď to čítam a počujem, že tí pacienti a pacientky, ktoré sú na tom najhoršie, tak vlastne musia si nosiť už nielen nejaké hygienické potreby, ale vyslovene, že lieky alebo liečbu do nemocnice. To je nenormálne, nenormálne. Ja si pamätám ako Robert Fico a celý SMER hovoril o tom, aký je odlud Zajac, bývalý minister zdravotníctva, aké hrozné veci porobil, ale ani Zajac by si toto nedovolil. Zajac práveže hovoril o tom, že práve tí pacienti, ktorí sú na tom najhoršie, o tých sa musíme kompletne postarať, lebo, áno, keď má niekto chrípku, častokrát vie sa sám o seba postarať, vie si naordinovať nejaké, nejakú liečbu alebo teda aj cez telefón sa to dá, jednoducho vieme už ako keby sú spôsoby a zároveň, zároveň nič vážne mu až také nehrozí, možno bude ležať o jeden deň dlhšie alebo a bude mať nejaké príznaky, ale onkologickí pacienti sa majú sami o seba starať? Ste sa už úplne zbláznili? No minister Susko k tomu čo si povedal ty, Michal, zrušil analytické centrum hneď po voľbách pre istotu, ktoré mu malo dávať dáta, analýzy o tom, ako funguje justícia, ako funguje ten rezort aj väzenstvo, ktorí mohli hľadať práve tie príležitosti, aj keď ušetriť, no ale ťažko áno, keď povyhadzujete schopných ľudí, ktorí vám vedia dať informácie, aby ste ... (Prerušenie vystúpenia časomerom.)
39. schôdza NR SR - 10.deň - B. popoludní
Dátum: 2025-09-24
Poslanec: Vančo, Branislav (PS)
Druh vystúpenia: Vystúpenie v rozprave

... hovoríme o tom, že chceme restoratívnu justíciu, tak vám to neni blbé, že ju aj urobiť teda a zvlášť, keď tu máte konsolidáciu a viete na tom aj reálne ušetriť? Vám to fakt neni blbé? Ja si to neviem vysvetliť, ako takto môže niekto vládnuť takýmto spôsobom. Ja som sa pýtal x-krát, bohužiaľ moja otázka nebola vyžrebovaná na Hodine otázok, že akým spôsobom bude minister spravodlivosti šetriť, lebo túto príležitosť tu vidím dlhodobo a myslím si, že aj minister spravodlivosti, keď tam sedí, tak by mal o tom vedieť, čo sa s tým dá robiť, ak sa tým vôbec zaoberá, ak sa nezaoberá iba tým, že ako pustiť kamarátov odsúdených právoplatne za korupciu z basy, tak by mal o tom vedieť, že tu je takáto príležitosť a ja by som bol strašne zvedavý, lebo pán minister ani na výbor nepríde, kde tiež trikrát už sme zvolávali ten výbor, ešte ani raz nebol, kde sme sa ho chceli na to pýtať, chceli sme o tom diskutovať, ale ten záujem tu vôbec nie je, ale veď ja neviem, vy všetko hádžete na to, že kto za to môže. Môže za to Matovič, môže za to Ódor, môže za to Majka z Gurunu, že vy musíte konsolidovať, ale však dobre my vám hovoríme že ste ešte raz toľko vládli, nech si každý urobí svoj názor, ale v konečnom dôsledku okrem týchto tanečkov môžme sa normálne baviť, keby ste mali záujem o diskusiu a tých príležitostí takýchto kde sa dá ušetriť milióny, možno aj desiatky miliónov je x v tom štáte a vy to veľmi dobre viete, lebo vládnete štrnásty rok, takže to všetci veľmi dobre viete a ak nie, tak potom neviem, čo ste tu robili štrnásť rokov. Lebo to sú verejne dostupné informácie a to sú, ja hovorím, že to sú tisícky príležitostí, ktoré sa vo všetkých rezortoch nachádzajú, kde sa dá ušetriť. Prečo to nerobíte? Vysvetlite mi to. Aj minister spravodlivosti bolo by super, keby povedal proaktívne alebo niekde zverejnil aspoň, že akým spôsobom chce šetriť. Tu čakáme od júna, kedy minister financií zverejní, ako štát bude šetriť na sebe. To nevedia urobiť, to nevedia urobiť. To nevedia povedať, lebo sa na tom nevedia dohodnúť. A stačí, keby počúvali, keď už nie nás, tak aspoň tých úradníkov, ktorí na tých ministerstvách robia a ide im o Slovensko, ide im o dobrú vec, rovnako ako nám všetkým by malo ísť o dobrú vec, lebo politika je všetko, všetko sa dá zhodiť na politiku, povedať, že oni iba riešia politiku, ale to tak nie je. Nám na tom záleží, aby to tu fungovalo, aby nám to tu nepadalo na hlavu. Lenže vy sa správate tak, ako keby išlo len o udržanie moci. O nič iné. Len buďme tu ešte o deň, o mesiac, o rok, o dva dlhšie alebo o päť rokov. Buďme pri tom koryte, ale čo z toho? Veď sa tam len trápite. Celé to je len jedno veľké trápenie. Ďakujem za pozornosť.